ประกาศกรมสรรพสามิตเรื่องหลักเกณฑ์ วิธีการ และเงื่อนไข การเสียภาษีในอัตราศูนย์สำหรับก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย[๑] เพื่อให้การเสียภาษีในอัตราศูนย์สำหรับก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยเป็นไปโดยถูกต้อง สะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน(๓) ของประเภทที่ ๐๑.๐๗ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขการเสียภาษีในอัตราศูนย์สำหรับก๊าซปิโตรเลียมเหลว (แอล.พี.จี.) ก๊าซโพรเพนและก๊าซที่คล้ายกันที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยไว้ดังต่อไปนี้ข้อ ๑ ผู้ประกอบอุตสาหกรรมหรือผู้นำเข้าที่ประสงค์จะเสียภาษีในอัตราศูนย์สำหรับก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่จะส่งไปยังผู้ผลิตกระแสไฟฟ้าเพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยให้ยื่นคำขอเป็นหนังสือพร้อมหลักฐานการแสดงการสั่งซื้อผลิตภัณฑ์จากผู้ผลิตกระแสไฟฟ้าต่อสรรพสามิตพื้นที่ณสำนักงานสรรพสามิตพื้นที่แห่งท้องที่โรงอุตสาหกรรมหรือสำนักงานศุลกากรหรือด่านศุลกากรที่จะมีการนำเข้าตั้งอยู่แล้วแต่กรณี ก่อนนำก๊าซปิโตรเลียมเหลว (แอล.พี.จี.) ก๊าซโพรเพนและก๊าซที่คล้ายกันออกจากโรงอุตสาหกรรมหรือก่อนการนำเข้าในกรณีที่ผู้ประกอบอุตสาหกรรมหรือผู้นำเข้าขอเสียภาษีในอัตราศูนย์ตามวรรคหนึ่งเพื่อส่งก๊าซไปให้แก่ผู้ผลิตกระแสไฟฟ้าซึ่งมิได้เป็นผู้ประกอบอุตสาหกรรมตามกฎหมายว่าด้วยภาษีสรรพสามิตนั้นผู้ขอเสียภาษีในอัตราศูนย์จะต้องดำเนินการให้เจ้าของหรือผู้รับผิดชอบในการผลิตกระแสไฟฟ้านำหลักฐานหนังสือแสดงความยินยอมให้เจ้าพนักงานสรรพสามิตหรือพนักงานเจ้าหน้าที่เข้าทำการตรวจสอบสถานที่ บัญชีหลักฐานเอกสารที่เกี่ยวกับการผลิตกระแสไฟฟ้าและการใช้สินค้าที่ได้รับการเสียภาษีในอัตราศูนย์ของผู้ผลิตกระแสไฟฟ้าแต่ละแห่งแนบมาพร้อมกับการยื่นคำขอเสียภาษีในอัตราศูนย์ทุกครั้งด้วยให้สรรพสามิตพื้นที่ที่รับคำขอตามวรรคหนึ่งเป็นผู้มีอำนาจพิจารณาสั่งให้เสียภาษีในอัตราศูนย์สำหรับก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่จะส่งไปยังผู้ผลิตกระแสไฟฟ้าเพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยข้อ ๒ เมื่อสรรพสามิตพื้นที่สั่งให้เสียภาษีในอัตราศูนย์แล้วให้ผู้ประกอบอุตสาหกรรมที่ขอเสียภาษีในอัตราศูนย์แจ้งให้เจ้าพนักงานสรรพสามิตผู้ควบคุมโรงอุตสาหกรรมนั้นทราบเพื่อทำการตรวจสอบวัดปริมาณก่อนนำออกจากโรงอุตสาหกรรมหรือให้ผู้นำเข้าที่ขอเสียภาษีในอัตราศูนย์แจ้งให้เจ้าพนักงานสรรพสามิตแห่งท้องที่ที่สำนักงานศุลกากรหรือด่านศุลกากรที่มีการนำเข้าทราบเป็นหนังสือ เพื่อทำการตรวจสอบวัดปริมาณก่อนส่งไปสถานที่ผลิตกระแสไฟฟ้าข้อ ๓ ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่สำนักงานศุลกากรหรือด่านศุลกากรที่มีการนำเข้าจัดทำรายละเอียดของก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกัน ที่นำออกจากโรงอุตสาหกรรมหรือที่นำเข้าแล้วรายงานให้กรมสรรพสามิตทราบภายใน ๑๕วันนับแต่วันที่นำออกจากโรงอุตสาหกรรม หรือวันที่นำเข้า แล้วแต่กรณีข้อ ๔ ให้เจ้าของหรือผู้รับผิดชอบในการผลิตกระแสไฟฟ้าซึ่งซื้อก๊าซปิโตรเลียมเหลว (แอล.พี.จี.) ก๊าซโพรเพนและก๊าซที่คล้ายกันที่เสียภาษีในอัตราศูนย์แจ้งให้เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าทราบเพื่อทำการตรวจสอบวัดปริมาณก่อนการรับก๊าซเข้าไปในสถานที่ใช้ในการผลิตกระแสไฟฟ้าข้อ ๕ ให้ผู้ประกอบอุตสาหกรรมหรือผู้นำเข้าที่เสียภาษีในอัตราศูนย์จัดส่งหลักฐานแสดงปริมาณของก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่ส่งเข้าไปในสถานที่ใช้ในการผลิตกระแสไฟฟ้าที่เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าตรวจสอบและลงลายมือชื่อรับรองแล้วให้สรรพสามิตพื้นที่ทราบ ภายใน ๑๕ วันนับแต่วันที่นำออกจากโรงอุตสาหกรรมหรือวันที่นำเข้า แล้วแต่กรณีข้อ ๖ ให้เจ้าของหรือผู้รับผิดชอบในการผลิตกระแสไฟฟ้าแจ้งอัตราการใช้ก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่เสียภาษีในอัตราศูนย์ในการผลิตกระแสไฟฟ้าและกรรมวิธีการผลิตกระแสไฟฟ้าต่อสรรพสามิตพื้นที่พร้อมการยื่นขอเสียภาษีในอัตราศูนย์ครั้งแรกตามข้อ๑ และทุกครั้งที่มีการเปลี่ยนแปลงกรรมวิธีการผลิตข้อ ๗ หากมีการนำก๊าซปิโตรเลียมเหลว (แอล.พี.จี.)ก๊าซโพรเพน และก๊าซที่คล้ายกันที่เสียภาษีในอัตราศูนย์ไปใช้นอกเหนือจากการใช้ผลิตกระแสไฟฟ้าหรือก๊าซขาดหายไปหรือมิได้ขายไฟฟ้าที่ผลิตได้ให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นดังนี้๗.๑กรณีปริมาณก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกันตามข้อ ๑ที่ตรวจวัดได้ตามข้อ ๔ น้อยกว่าที่ตรวจวัดได้ตามข้อ ๓ให้ผู้ประกอบอุตสาหกรรมหรือผู้นำเข้าที่เสียภาษีในอัตราศูนย์ดังกล่าวมีหน้าที่ชำระภาษีสรรพสามิตในจำนวนที่ขาดหายไปในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น๗.๒ในกรณีที่เจ้าของหรือผู้รับผิดชอบในการผลิตกระแสไฟฟ้ามิได้ขายไฟฟ้าที่ผลิตได้จากก๊าซปิโตรเลียมเหลว(แอล.พี.จี.) ก๊าซโพรเพน และก๊าซที่คล้ายกันที่ได้รับการเสียภาษีในอัตราศูนย์ให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้า มีหน้าที่ชำระภาษีสรรพสามิตตามส่วนที่ใช้ในการผลิตกระแสไฟฟ้านั้นในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น๗.๓กรณีที่นำก๊าซปิโตรเลียมเหลว (แอล.พี.จี.) ก๊าซโพรเพน และก๊าซที่คล้ายกันที่ได้รับการเสียภาษีในอัตราศูนย์ไปใช้นอกเหนือจากการใช้ผลิตกระแสไฟฟ้าให้ผู้ประกอบอุตสาหกรรมหรือผู้นำเข้าชำระภาษีสรรพสามิตในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๘ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ.๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๙๔ (เล่มที่ ๒)/๒๔ พฤษภาคม ๒๕๖๑